དཔེར་ན།ངེད་ཅག་གི་ལུང་པ་འདིའི་ཕ་རིའི་ངོས་དང་།ཚུ་རིའི་ངོས་རྣམས་སུ་ཨཱོཾ་མ་ཎི་པདྨེ་ཧཱཾ་ཧྲི་ཞེས་མ་ཎི་མང་པོ་བརྐོས་ཡོད་པ་རེད།མཁས་པ་ཁ་ཤས་ཀྱིས་ངེད་ལ་ཁྱོད་རང་ཚོའི་ལུང་པའི་ནང་དུ་མཁས་པ་ཡོད་ས་མ་རེད།ཨཱོཾ་མ་ཎི་པདྨེ་ཧཱཾ་ཧྲི་ཞེས་ཨཱོཾ་ཡིག་ལ་འ་ཆུང་བཏགས་ནས་རིའི་ངོས་ལ་བརྐོས་པ་དེ་ནོར་བ་རེད་ཅེས་གསུངས་འདུགཡི་གེ་རྙིང་པ་རྣམས་སུ་ཨོཾ་མ་ཎི་པདྨེ་ཧཱཾུ་ཞེས་ཨོཾ་ཡིག་ལ་འ་ཆུང་འདོགས་པ་གཅིག་ཀྱང་མེད་པས་མཁས་པ་རྣམས་ཀྱི་གསུངས་དེ་བདེན་པ་རེད་བསམ་བཞིན་ཡོད།ང་རང་ནི་སྒྲ་ལ་མཁས་པ་ཞིག་མིན་ཡང་།སྒྲ་ལ་མཁས་པའི་གྲོགས་པོ་མང་པོ་ངེད་ལ་འབྲེལ་བ་ཡོད་པས་དེ་རྣམས་ཀྱིས་དེ་ལྟར་གསུངས་འདུགསྤྱིར་བཏང་ཨོཾ་མ་ཎི་པདྨེ་ཧཱཾུ་ཧྲི་ཞེས་ཧྲི་ཡིག་ཀྱང་མི་དགོས་པ་རེད།འོན་ཀྱང་།ཧྲི་ཡིག་བསྣན་ན་ནོར་འཁྲུལ་མ་རེད།ཨཱོཾ་མ་ཎི་པདྨེ་ཧཱཾུ་ཞེས་ཨཱོཾ་ཡིག་ལ་འ་ཆུང་འདོགས་པ་ནི།དཔེར་ན།གསལ་བྱེད་ཀྱི་ཡི་གེ་གཅིག་ལ་ན་རོ་དང་དེའི་སྟེང་དུ་འགྲེང་བུ་བྲིས་པ་བཞིན་དུ་ནོར་བ་ཁོ་ན་རེད་ཅེས་གསུངས་འདུགདེ་ལྟ་བུའི་ནོར་འཁྲུལ་འབྱུང་བ་ནི།ལུང་པ་དེ་ལ་བཤད་སྒྲུབ་འཆད་ཉན་སོགས་ཤེས་རིག་ཡོན་ཏན་བཟང་པོ་ཞིག་མེད་པའི་རྟགས་མཚན་རེད།ལུང་པ་དེ་ལ་ཤེས་རིག་ཡོན་ཏན་ཡག་པོ་མེད་པ་ཡིན་ན།མི་གཞན་དག་གི་བྱ་བ་ཅི་བྱེད་བལྟས་ནས་རང་གིས་ཀྱང་དེ་བྱེད་དགོས་པ་རེད།གལ་སྲིད་རང་གིས་ལྟ་ས་དེ་མཁས་པ་ཞིག་ཡིན་ན་ནོར་འཁྲུལ་ཡོད་མ་རེད།འགྲིག་ཡོད་རྒྱུ་རེད་དེ།དེ་ལྟར་མིན་ན་ནོར་འཁྲུལ་འབྱུང་སྲིད་རྒྱུ་རེད།ད་རུང་དཔེ་མཚོན་བཟུང་ནས་བཤད་ན་མང་ཡང་བླུན་རྟགས་དེ་རྣམས་ལ་བསམ་གཞིག་བྱས་ཏེ།ཤེས་རིག་ཡོན་ཏན་སྦྱོང་རྒྱུ་ཧ་ཅང་གལ་ཆེན་ཡིན་པར་ཀུན་གྱིས་ཤེས་སུ་བཅུག་ནས་ལག་ལེན་གདབ་དགོས་པ་རེད།